Διμοκόρι Ιωαννίνων

Το Διμοκόρι ή το Διμοκόριο ή η Δημόκορη είναι ορεινό χωριό της Ηπείρου στην Περιφερειακή Ενότητα Ιωαννίνων.

 Γεωγραφικά - ιστορικά στοιχεία 
Το Διμοκόρι βρίσκεται στα βορειοδυτικά σύνορα της Ελλάδας με την Αλβανία και ιστορικά ανήκει στα Πωγωνοχώρια. Το χωριό είναι κτισμένο στις δυτικές πλαγιές του όρους Κασιδιάρης με υψόμετρο 600 μέτρα σε περιοχή καταπράσινη και με πολλά τρεχούμενα νερά. Απέχει 50 χιλιόμετρα βορειοδυτικά από τα Ιωάννινα (μέσω Αετόπετρας) και 27 χιλιόμετρα νοτιοδυτικά από το Καλπάκι. 

Το παλιό του όνομα είναι Δημοκόρι και έτσι αναφέρεται επίσημα το 1919, μετά την απελευθέρωση, στο ΦΕΚ 184Α - 19/08/1919 να ορίζεται έδρα της νεοϊδρυθείσας ομώνυμης κοινότητας. Το 1940 διορθώθηκε σε Διμοκόριο. Από το 1997 το παλιό  δημοτικό σχολείο (Αμελικό) έχει χαρακτηριστεί ως ιστορικό διατηρητέο μνημείο "διότι είναι συνδεδεμένο με τις μνήμες των κατοίκων και την παράδοση του χωριού". Σύμφωνα με το σχέδιο Καλλικράτης, μαζί με το Ψηλόκαστρο αποτελούν την τοπική κοινότητα Διμοκορίου που ανήκει στη δημοτική ενότητα Λάβδανης του Δήμου Πωγωνίου και σύμφωνα με την απογραφή 2011 έχει πληθυσμό 27 κατοίκους«ΦΕΚ αποτελεσμάτων ΜΟΝΙΜΟΥ πληθυσμού », σελ. 10578 (σελ. 104 του pdf).

 Εξωτερικοί σύνδεσμοι 
 Φωτογραφίες από το Διμοκόριο ή Δημόκορη από τον ιστότοπο http://www.greece.com/
 Άγιοι Θεόδωροι Ηπείρου, Δημοκόρης 18 αι. από το Ψηφιακό Αποθετήριο Ακαδημίας Αθηνών

 Παραπομπές 

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου